<classify> Balozi wa Baba Mtakatifu nchini Tanzania, Askofu Mkuu Marek Solczyński ametangaza kuwa Baba Mtakatifu Fransisko amemteua Padri Filbert Felician Mhasi wa Jimbo la Mahenge kuwa Askofu wa Jimbo la Tunduru-Masasi.Askofu Mteule Filbert Felician Mhasi alizaliwa tarehe 30 novemba 1970 katika Parokia ya Biro, Jimbo la Mahenge wilayani Malinyi. Alipata elimu ya msingi huko Biro na elimu ya sekondari katika Seminari ndogo ya Mt. FancisKasita, Morogoro 1986-1992.Alipata elimu ya falsafa katika Seminari Kuu ya Kibosho 1993-1995 na elimu ya teolojia katika Seminari ya Mt.Paulo, Kipalapala 1995-1998. Askofu Mteule alipata Daraja ya Upadri tarehe 3 Julai 2001. Baada ya kupata Daraja ya Upadri, Askofu Mteule aliendelea na masomo ya Ualimu huko Mwenge Teachers College, Moshi 2001-2003. Alipata elimu ya Juu zaidi katika Ualimu huko Duquesne University, Pittsburgh-2005-2009 alipotunukiwa Masters Degree in Education.Ametoa huduma sehemu mbalimbali ndani ya jimbo la mahenge: Msaidizi wa Gombera seminari ya Kasita 2003-2004, Gombera wa seminari hiyo 2009-2014. Mwaka 2014 mpaka sasa alikadhiwa majukumu ya uparoko katika kanisa kuu la Jimbo la Mahenge.  <topic>: kitaifa 